Deutscher Frauenrat engasjerer seg mot alle former for utnytting av kvinner. Innen prostitusjonspolitikk, et tema som vekker mye debatt blant feminister, går foreningen inn for å motvirke «stigmatisering, diskriminering og marginalisering av personer i prostitusjon». Deutscher Frauenrat er medlem av Bündnis gegen ein Sexkaufverbot, et initiativ mot kriminalisering som koordineres av Deutscher Juristinnenbund (Tyske kvinnelige juristers forbund) og som mener kriminalisering «ikke beskytter mot tvang, men fører til større helserisiko, vold og prekære leveforhold».